Videooptagelse+og+analyse+på+1.årgang

=Videooptagelser og analyse på 1. årgang=

Forløbet på 1. årgang var bygget op om videoobservationer i praktikken, som skulle behandles dels i undervisningen omkring praktikken i uge 43 og dels i forbindelse med professionsprojektet. Ambitionen var, at de studerende skulle gøre sig indledende erfaringer med optagelser i den første uges praktik, og derefter skulle anvende videoanalyse som værktøj til at skærpe deres professionsprojekt i uge 3-5 efter jul.

De studerende fik et kursus af PMC i brug af diverse videoværktøjer i starten af studieåret. Derudover var blev videoanalyse eksemplificeret i undervisningen, hvor en norsk lærers undervisning blev analyseret af underviseren og de studerende i fællesskab. Der blev arbejdet med kriterier for god undervisning med afsæt i Hilbert Meyers "God undervisning", som således kunne danne afsæt for at kvalificere de studerendes observationer.

For at stilladsere de studerendes forberedelse af praktikken, deres fastholdelse af deres erfaringer og deres behandling af deres observationer efterfølgende, blev der bygget en wiki til holdet, med forskellige sider til de forskellige faser i de enkelte praktikgruppers arbejde op til, under og efter praktikken:

Her blev de studerende bedt om at nedfælde overvejelser over deres forberedelse af praktikken og deres valg af kriterier til deres observationer: Eksempel på praktikwiki - før

Her blev de studerende bedt om at fastholde erfaringer undervejs i praktikken, som oplæg til 3 partssamtalen Eksempel på wiki - under

Her kunne de studerende indlejre deres optagelser, indskrive deres observationer og dele dem med resten af holdet: Eksempel på praktikwiki - analyseside

Her kunne de studerende beskrive deres refleksioner efter praktikken: Eksempel på praktikwiki - efter